BUKA: Isisabalele ezinkundleni i-video kaCassper edansa noBabes Wodumo | isiZuluBUKA: Isisabalele ezinkundleni i-video kaCassper edansa noBabes WodumoIngoma kaCassper igudluze eka-AKA kuma-iTunes ngemizuzu engu-20 ikhishiweInjabulo kumenyezelwa usuku lwe-albhamu entsha kaCassper NyovestBUKA: UBabes Wodumo enza adume ngazo enoCassper noMampintshaCape Town – Ibukwa ngapha ngangapha ezinkundleni zokuxhumana i-video yomrepha wakuleli, uCassper Nyovest, nalapho ebonakala khona eshona phansi, evumbuka, ngesikhathi edansa nentokazi yakuleli engumculi kanye nomdansi ongaconsi phansi, uBabes Wodumo.Lo mrepha ukujwayele ukugila izimanga esiteji njengoba waqala ukuqapheleka uma enandisa ingoma yakhe eyayishisa izikhotha ngonyaka ka-2014, iDoc Shebeleza. Manje i-video yakhe edansa noBabes Wodumo ibukwa ngapha ngangapha ezinkundleni zokuxhumana njengoba kunamakhulu ngamakhulu abantu ababelana (shares) ngayo kuTwitter.OLUNYE UDABA: ISITHOMBE: UBabes Wodumo 'uvuke' ngonyanyavu lwemotoKule video, uCassper, nosethe ukwehla emzimbeni, ubonakala engazibekile neze phansi, edansa aze ashone phansi, aphinde avumbuke ngesikhathi ibelesele ingoma eshaya ngesigqi esaziwa nge-gqom. Ngaleso sikhathi uBabes ubeseduzane kwakhe ekhombisa ukumthakasela ngokudansa naye.Zibonele le-video esisabalele ezinkundleni zokuxhumana lapha:Phansi emjondolo pic.twitter.com/jXo6HHAVoW— Bongekile simelane (@BABESWODUMO) March 13, 2017
